burgasdotpro/wikipedia huggingface dataset:
Kvačianska dolina

Kvačianska dolina je krasová dolina vo východnej časti Chočských vrchov. Preteká ňou potok Kvačianka a územie doliny je súčasťou rovnomennej národnej prírodnej rezervácie.
Vedie ňou červeno značený chodník z Kvačian do Hút a modro značený chodník z rázcestia nad Oblazmi do Veľkého Borového.
V hornej časti doliny sa v lokalite Oblazy, na sútoku Kvačianky, Borovianky a Ráztockého potoka, nachádzajú dva drevené vodné kolesové mlyny, ktoré sú technickými pamiatkami. Dolný mlyn s pílou je zreštaurovaný a v prevádzke, nachádza sa v ňom expozícia mlynárskej techniky.
Flóra.
Bohatá bylinná vegetácia je charakteristická výskytom horských, subalpínskych a alpínskych druhov, pričom je tu zreteľne viditeľný fenomén tzv. inverzia rastlinných spoločenstiev: hlboko v doline rastú na nízko položených miestach subalpínske a vysokohorské druhy odolné voči chladným a dlhým zimám a vysoko na svahoch a bralách - xerofilné a teplomilné druhy.
Medzi horské druhy patria: astra alpínska ("Aster alpinus"), plesnivec alpínsky ("Leontopodium alpinum") (jedna z najnižších polôh na Slovensku ), prvosienka holá ("Primula auricula"), horec Clusiov ("Gentiana clusii"), zvonček maličký ("Campanula cochleariifolia"), vápnička skalná ("Kernera saxatilis"), trojštet alpský ("Trisetum alpestre"), lipnica štajerská ("Poa stiriaca"), na žlto kvitnúci iskerník veľhorský ("Ranunculus oreophilus"), na bielo kvitnúci "Ranunculus aconitifolius", tučnica alpínska ("Pinguicula alpina"), krkoškovec rakúsky ("Pleurospermum austriacum"), veronika kríčkovitá ("Veronica fruticans"), všivec praslenatý ("Pedicularis verticillata") a kortúza Matthioliho ("Primula matthioli"). Samostatnú skupinu tvoria endemické alebo subendemické druhy, akými sú soldanelka karpatská ("Soldanella carpatica"), kostrava tatranská ("Festuca tatrae"), klinček lesklý ("Dianthus nitidus") a lomikameň trváci ("Saxifraga wahlenbergii").
Komjatnianska dolina

Komjatnianska dolina leží v severnej časti Veľkej Fatry, nazývanej Šípska Fatra.
Preteká ňou potok Komjatná a vedie ňou červeno-značkovaný chodník zo Švošova cez Komjatnú a vrch Radičiná do Ružomberka. Je pomenovaná podľa obce Komjatná, ktorá leží v jej závere.
Bystrá dolina (Veľká Fatra)

Bystrá dolina je 9 km dlhá dolina situovaná v severnej časti Veľkej Fatry, v podcelku Šípska Fatra. Ústi do doliny Váhu z juhu.
Preteká ňou Bystrý potok a je turisticky prístupná po žlto-značkovanom chodníku od horárne Bystré (Bystrô) východne od intravilánu Hubovej na Tvarožný grúň. Jej dolnou časťou prechádza asfaltová cesta odbočujúca z cesty l. triedy číslo 18 (zákaz vjazdu), ktorá potom odbočuje k úbočiu Pliešky. Ide o prevažne zalesnenenú dolinu s prevahou bukových a smrekových lesov západne od Ružomberka. Je turisticky málo navštevovaná, v jej dolnej časti zaujmú ruiny starej huty a lúka s horárňou v jej závere. V strednej časti doliny odbočuje vpravo žltý cykloturistický chodník (rozcestník Bystrô) smerujúci popod výhľadový vrch Plieška do Čutkovskej doliny.
Trlenská dolina

Trlenská dolina je dolina na východnej strane Veľkej Fatry.
Preteká ňou Trlenský potok a vedie ňou asfaltová cesta z miestnej časti Ružomberka - Jazierce do Vlkolínca.
Brothers Keepers

Brothers Keepers je nemecký hudobný nadnárodný antirasistický projekt, ktorý združuje hlavne afronemeckých hip-hopových, reggae a soulových hudobníkov.
Myšlienka založiť projekt vznikla v 90. rokoch, keď sa Adé Bantu a Don Abi rozhodli podnietiť Nemcov afrického pôvodu, aby začali riešiť problémy s rasizmom.
Po tom, ako ich podporil známy nemecký rapper Torch, sa k projektu pridali ďalší hudobníci, medzi nimi Xavier Naidoo, Samy Deluxe, Afrob, D-Flame, Chima, Denyo 77, Ebony Prince, Germ, Patrice Bart-Williams, Ono Ngcala, Eased von Seeed, Gentleman, Nosliw, Sékou, Toni L, Tyron Ricketts, Such A Surge, Ziggy Marley, Joachim Deutschland, Jah Meek, Youssou N’Dour, UB40 a Harry Belafonte.
Prvým singlom, ktorý vzbudil pozornosť verejnosti bol Adriano – „Letzte Warnung“. Je spomienkou na Nemca mozambického pôvodu Alberta Adriana, ktorého 14. júna 2000 brutálne zabili neonacisti v Dessau.
Výťažky z predajov CD a koncertov Brothers Keepers venujú na charitatívne účely.
Prefácia

Prefácia je v Rímskokatolíckej cirkvi začiatok eucharistickej modlitby. Je premenná. Je to oslavná pieseň.
Sklabinská dolina

Sklabinská dolina je situovaná na západnej strane Veľkej Fatry.
Preteká ňou Sklabinský potok a vedie ňou modro-značkovaný chodník zo Sklabine až na Jarabinú (1 314 m n. m.). Prechádza ňou asfaltová cesta a zeleno-značená cyklotrasa.
Papa to Kiss in the Dark

Papa to Kiss in the Dark (jap.: パパとKISS IN THE DARK) je japonský román s gej tématikou od autora Kena Nambaru, podľa ktorého o šesť rokov neskôr vzniklo dvojdielne OVA anime.
Príbeh.
"Mira Munakata" má 15 rokov a nastupuje na novú školu. Tam sa dozvedá, že jeho otec nie je jeho biologickým otcom a v televízii sa čoraz častejšie hovorí, že "Kjósuke", známa Hollywoodska hviezda, si berie ešte známejšiu herečku "Micuki Ucunomijovú". Mira sa začína báť, že Kjósukeho stratí.
Hudba.
Záverečná zvučka: "Close to you" od It's
Bystrá dolina (vetva Svarínskej doliny)

Bystrá dolina je dolina v kráľovohoľskej časti Nízkych Tatier. 
Je to juhozápadná vetva Svarínskej doliny. Preteká ňou Bystrý potok a nie je turisticky sprístupnená. Od susednej doliny Torysa na východe ju oddeľuje vrch Mačacia ().
Slovan

Slovan môže byť:
Torysa (dolina)

Torysa je dolina a juhovýchodná vetva Svarínskej doliny v Nízkych Tatrách. 
Preteká ňou potok Svarínka a vedie ňou žlto-značkovaný chodník zo Svarína na Veľký bok () a ďalej až na Zadnú hoľu ().
Hodruša (dolina)

Hodruša je dolina v kráľovohoľskej časti Nízkych Tatier. 
Je to východná vetva Malužinskej doliny. Preteká ňou rovnomenný potok a vedie ňou modro-značkovaný chodník z Malužinej na Veľký bok (1 727 m n. m.).
Bacúšska dolina

Bacúšska dolina je dolina na južnej strane Kráľovohoľských Tatier. 
Preteká ňou Bacúšsky potok. Prechádza ňou asfaltová cesta a modro-značkovaný chodník z Bacúcha cez Bacúšske sedlo do Vyšnej Boce.
Valčianska dolina

Valčianska dolina je dolina na východnej strane Lúčanskej Malej Fatry. 
Preteká ňou Valčiansky potok. Celou dolinou prechádza modro-značkovaný chodník z Valče na sedlo Majbíková a ďalej pokračuje do Kuneradu. Pri jej ústí sa nachádza známe lyžiarske stredisko. 
V doline sa nachádza viacero chát a rybníky, ku ktorým je prístup asfaltovou cestou. V okolí je sieť cykloturistických trás a možnosti pre pešiu turistiku.
Kvôli lyžiarskemu stredisku sa zvyknú v doline niekedy tvoriť dopravné zápchy.
Slovianska dolina

Slovianska dolina je dolina situovaná na východnej strane Lúčanskej Malej Fatry. 
Preteká ňou Sloviansky potok. Dolinou prechádza zeleno-značkovaný chodník z Valče, smerom k osade Brčná cez sedlo pod Hnilickou Kýčerou do Rajca. 
V doline sa nachádza aj samota a prameň zapáchajúcej minerálnej vody s názvom Smradľavá voda. Vedie k nemu asfaltová cesta.
Vladimír Macura

Vladimír Macura (* 7. november 1945, Ostrava – † 17. apríl 1999, Praha) bol český spisovateľ, literárny vedec a kritik. Prekladal z estónčiny, usporadúval tiež výbery z diel estónskych básnikov a z poézie Petra Bezruča. 
V roku 1998 dostal českú „Státní cenu za literaturu“ za "Guvernantku" a "Český sen". Vo svojom literárnohistorickom výskume sa venoval najmä obdobiu českého národného obrodenia a jeho mýtmi.
Madona Litta

Madona Litta je jedno z vrcholných diel, ktoré namaľoval taliansky renesančný umelec Leonardo da Vinci v rokoch 1490 až 1491.
Obraz bol niekoľko storočí majetkom talianskych vojvodov z rodu Litta – odtiaľ jeho názov.
V obraze "Madona Litta" sa Leonardo snažil zachytiť črty ideálneho prekrásneho človeka, zdôrazniť jeho vnútornú harmóniu a dokonalosť. Hlava madony je zachytená v profile; na tmavom pozadí steny sa vynímajú jasné a čisté kontúry tváre a postavy. Tvár je ožiarená mäkkým svetlom. Umelec v postave madony zachytil nehu a cit matky, zamýšľajúcej sa nad osudom svojho dieťaťa. 
Divák si nemôže nevšimnúť láskavý výraz jej tváre obrátenej k synovi. Chlapček otočiac svoju kučeravú hlávku hľadí na nás. Jeho telíčko je položené na rukách matky.
Obraz pôsobí jednoducho a lakonicky. Napriek tomu na ňom nenájdeme prvky všednosti. Harmóniu života vystihuje jemne naznačený obraz krajiny s plávajúcimi oblakmi na blankytnej oblohe za oknami miestnosti.
Opierajúc sa o náuku o prírode a dokonale ovládajúc anatomické zákonitosti, Leonardo tu namaľoval dielo, predstavujúce svet takým, akým ho chcela mať renesancia – krásnym a harmonickým.
V roku 1865 sa obraz z galérie rodu kniežat de Litta dostal do petrohradskej Ermitáže.
Entertainment Software Rating Board

The Entertainment Software Rating Board (ESRB) je organizácia, ktorá udeľuje ratingy počítačovým a podobným hrám v USA a Kanade.
Sikhizmus

Sikhizmus (prívrženec sikhizmu sa volá sikh) je jedno z najmladších náboženstiev a podporuje ho asi 20 miliónov veriacich. Dnes je piatym najväčším náboženstvom na svete. Vzniklo v 15. storočí v severnej Indii, v zložitých politických podmienkach. Jeho vyznávači nielenže nefajčia a nepijú alkohol, ale ich zákazy sa vzťahujú aj na mäso.
Zakľadateľom Sikhizmu je Guru Nának (1469-1539). Bol to prvý guru v tomto náboženstve. Nánakovi vadili niektoré aspekty hinduizmu ako aj islamu. V hinduizme to boli: rituály, zobrazovanie bohov, kúpanie sa na svätých miestach, kastový systém, rozdiely medzi mužmi a ženami. Islamským problémom pre Nánaka bol hlavne - militantnosť a agresivita, taktiež aj odmietanie ostatných náboženstiev.
Sikhizmus je monoteistické náboženstvo s desiatimi prorokmi – guru. Slovo „gu“ znamená tmu, nevedomosť a „ru“ svetlo a pravdu. Guru odhaľujú svojim poslucháčom a žiakom pravdu o svete i živote. Desať sikhských mudrcov má náuku rozdelenú: guru Nanak káže ľudskosť, guru Angad poslušnosť, guru Amar Das rovnosť, guru Arjan sebaobetovanie, guru Hargobind spravodlivosť, guru Har Rai zľutovanie, guru Harkrišan čistotu, guru Tegh Bahadur pokoj a guru Gobind Singh odvahu.
Monitor 9

Monitor 9 alebo Celoplošné testovanie žiakov 9. ročníkov ZŠ je projekt Ministerstva školstva Slovenskej republiky zameraný na overenie vedomostí a zručností z matematiky a vyučovacieho jazyka. Testovaní sú žiaci deviatych tried základných škôl. Celoplošné testovanie nadväzuje na predchádzajúce monitorovanie vedomostnej úrovne žiakov. Testovanie žiakov prebieha v dvoch častiach - vedomostnej a kompetenčnej. Monitorovania sa zúčastňujú prihlásení žiaci.
Testy.
Test spočíva v riešení 30 úloh počas 90 alebo 70 minút. V teste z matematiky sa rieši pätnásť úloh s krátkou otvorenou odpoveďou a ďalších pätnásť úloh s výberom správnej odpovede zo štyroch možností A, B, C alebo D. V teste vyučovacích jazykov žiaci riešia úlohy s výberom správnej odpovede zo štyroch ponúkaných možností tak isto ako u matematickej časti, čiže A, B, C alebo D.
Odpovede sa zapisujú najprv priamo do testov krúžkovaním (pri výbere z možností odpovedí A, B, C, D) alebo číselnými údajmi, slovom, slovnými spojeniami, vetami, prečiarknutím podľa druhu zadania úlohy a možností zápisu odpovede a po vlastnom overení do odpoveďových hárkov.
Správne odpovede budú hodnotené 1 bodom. Výsledky testov vyhodnotí Štátny pedagogický ústav na reprezentatívnej vzorke. Základné školy si vyhodnotia (okrem škôl z reprezentatívnej vzorky) druhú časť testu samostatne a porovnajú s výsledkom, ktorý zverejní Štátny pedagogický ústav po oprave testov z tejto vzorky škôl. 
Časový harmonogram CTD 2012/2013.
Ukončenie testovania: 11:20 h
’68 Publishers

'68 Publishers (často nepresne 68 Publishers, Sixty-Eight Publishers, Sixtyeight Publishers alebo aj Nakladateľstvo 68) bolo české exilové nakladateľstvo, ktoré založila v roku 1971 v kanadskom Toronte Zdena Salivarová, manželka Josefa Škvoreckého.
Nakladateľstvo začalo vydávať české originály, anglické preklady Škvoreckého diel ("Prima sezóna", "Zbabělci", "Konec nylonového věku", "Tankový prapor" – prvá kniha vydaná v nakladateľstve v roku 1971), vzápätí aj knihy českých a slovenských autorov, ktoré boli v tom čase v Česko-Slovensku zakázané, a teda prístupne len českej a slovenskej obci v USA, Kanade a inde mimo blok komunistických štátov. Odtiaľ sa knihy dostávali do komunistickej vlasti. V roku 1985 vyšiel v nakladateľstve '68 Publishers Kunderov román "Nesnesitelná lehkost bytí".
Poslednou vydanou publikáciou bol v roku 1993 zborník Zdeny Salivarovej-Škvoreckej "Osočení: dopisy lidí ze seznamu" (druhé vydanie v roku 2000 v nakladateľstve "Host").
Baníkovské sedlo

Baníkovské sedlo () leží v hlavnom hrebeni Západných Tatier. Oddeľuje od seba vrchy Baníkov () a Pachoľa (). Je skalnaté a má malú rozlohu.
Výhľady.
Je z neho pekný výhľad do doliny Parichvost a do Spálenej doliny.
Lavínové žľaby.
Spadá z neho lavínový žľab priamo cez turistický chodník do doliny Parichvost a tiež žľab do Zadnej Spálenej doliny. Do oboch dolín sa schádza zo sedla serpentínami.
Benkovo

Benkovo je dolina v severnej časti Kráľovohoľských Tatier. Ústi do Čiernovážskej doliny z juhu. Preteká ňou Benkovský potok, prechádza ňou asfaltová cesta a v zmysle prílohy č. 2 bodu 5 písm. h) návštevného poriadku Národného parku Nízke Tatry je sprístupnená pre cyklistov, s možnosťou prechodu do Liptovskej Tepličky.
Hošková (dolina)

Hošková je dolina v Kráľovohoľských Tatrách. Je to juhozápadná vetva doliny Ráztoky. Preteká ňou potok Ipoltica a nie je turisticky sprístupnená.
Driečna dolina

Driečna dolina je juhovýchodná vetva doliny Ráztoky. 
Preteká ňou rovnomenný potok. Vedie ňou asfaltová cesta a žlto-značkovaný chodník od vodnej nádrže Čierny Váh cez sedlo Priehyba do Heľpy.
Chorupnianska dolina

Chorupnianska dolina je dolina v kráľovohoľskej časti Nízkych Tatier. Je to južná vetva Malužinskej doliny. Preteká ňou Chorupniansky potok. Prechádza ňou asfaltová cesta a nie je turisticky sprístupnená.
Islas de la Bahía

Islas de la Bahía (šp. "Ostrovy zálivu") je skupina troch ostrovov (Roatán, Guanaja a Utila) v Karibskom mori. Patria Hondurasu, v rámci ktorého tvoria rovnomenný samostatný department s hlavným mestom Roatán na najväčšom, rovnomennom ostrove, ktorý je najvyhľadávanejším turistickým strediskom v Hondurase. Je tu medzinárodné letisko s priamym spojením do Talianska a USA.
Druhý najväčší ostrov je Guanaja.
Najväčšou atrakciou ostrovov sú ich koralové útesy. Hlavným odvetvím ekonomiky je cestovný ruch. Významný je aj lov kreviet a rybolov.
Utila

Utila () je jedným z troch hlavných ostrovov departmentu Islas de la Bahía v Hondurase. Nachádza sa od severného pobrežia krajiny. Je dlhý a široký najviac , najvyšší bod je "Pumpkin Hill" ().
Jediná obec na ostrove je Utila, s približne 3 000 obyvateľmi. Dominantný jazyk je angličtina, ale dá sa dohovoriť aj španielsky. Západne od ostrova je viacero menších obývaných ostrovčekov. Miestni obyvatelia sú kreoli a angloafričania. Utila je jedna z najlepších lokalít na športové potápanie na svete. Je súčasťou druhého najväčšieho komplexu koralových útesov na svete. Známy je ich karneval, ktorý býva každoročne v júli.
Ostrov je vulkanického pôvodu, prakticky celý je pokrytý bazaltovými lávami a tufmi. Väčšina hornín je holocénneho veku.
Gemerikum

Gemerikum je najvrchnejšia tektonická jednotka Centrálnych Západných Karpát, tvorená prevažne paleozoickými, menej mezozoickými horninami, na ktoré je viazaná podstatná časť rudného bohatstva Slovenska. Svojim vekom, horninovým zložením aj metamorfózou sa výrazne odlišuje od ostatných západokarpatských jednotiek. Gemerikum má charakter antiklinória, v strede ktorého sa nachádzajú staršie, po okrajoch mladšie horniny. Buduje Spišsko-gemerské rudohorie, hlavne rozsiahly masív Volovských vrchov a tzv. západogemerskú ostrohu (južnú časť Revúckej vrchoviny). Gemerikum je vo svojej severnej oblasti čiastočne nasunuté na veporikum, kde je ohraničené lubenícko-margecianskou líniou. Na západe, v oblasti Muránskej planiny, Stratenskej hornatiny a Galmusu aj na juhu v oblasti Slovenského krasu je prekryté príkrovmi meliatika, silicika a miestami aj turnaika (napr. tektonické polokno Turnianskej kotliny).
Gemerikum bolo podobne ako ostatné predmezozoické celky Západných Karpát postihnuté hercýnskym vrásnením, tvorilo však len okrajovú vetvu orogénu, a preto nebolo natoľko postihnuté metamorfózou. Pri alpínskej orogenéze bola metamorfóza opäť pomerne slabá (fácia zelených bridlíc). Je podobné napr. grazskému paleozoiku východoalpského Grauwackenzone.
Označenie "gemerikum" (pôvodne "gemeridy") je odvodené od študovaných typových oblastí na Gemeri.
Geologická stavba.
Podľa staršieho členenia sa v gemeriku rozlišovali dve jednotky (tiež skupiny alebo série) staršia gelnická (so stratigrafickým rozsahom od kambria po silúr) a mladšia rakovecká (devón). Novšie členenie vyzerá nasledovne:
Severné gemerikum obsahuje paleozoické sedimenty oceánskej kôry flyšovej povahy ako aj porfýry, miestami sa vyskytujú lydity
Na severné gemerikum nasadá sedimentárny obal, ktorý predstavujú dve spodnokarbónske obalové jednotky:
Južné gemerikum je tvorené hlavne vulkanoklastikami staršieho paleozoika. Tvorí podstatnú časť povrchovej stavby gemerika a je v ňom patrný alpínsky klivážový vejár. Tvorí ho:
Sedimentárny obal gelnickej a štóskej jednotky tvoria permsko-triasové horniny gočaltovskej skupiny, ktorá sa skladá z nasledovných jednotiek:
Iné delenie člení gemerikum na rad príkrovových jednotiek, z juhu na sever sú to:
Gemerické prevažne slabometamorfované sekvencie sú intrudované hercýnskymi granitoidmi, ktoré vystupujú na povrch pri Zlatej Idke, Poproči, Hnilci a Betliari.
Peter Káša

Peter Káša (*1963) je slovenský literárny vedec a publicista. Venuje sa prevažne slovenskej literatúre 19. storočia, slovensko-poľským a slovensko-maďarským literárnym vzťahom.
Juraj Rusnák (jazykovedec)

Prof. PhDr. Juraj Rusnák, CSc. (* 6. júl 1960, Prešov) je slovenský jazykovedec a teoretik médií. Pôsobí ako profesor na Katedre komunikačných a mediálnych štúdií Filozofickej fakulty Prešovskej univerzity v Prešove. Zameriava sa na teoretické otázky elektronických médií a popkultúry, semiotiku textu a teóriu komunikácie.
Pipi Dlhá Pančucha

Pipi Dlhá Pančucha je kniha od Astrid Lindgrenovej a zároveň aj jej hlavná postava.
Na okraji malého mestečka stojí vila Vilôčka a v nej býva úplne samo deväťročné dievčatko s vlasmi ryšavými ako líška, spletenými do vrkočov, obrovskou silou, hlavou plnou výborných nápadov a srdcom tak veľkým a dobrým, že by sa doňho vošiel celý svet. Jej maminka je anjel a ocko morský vlk, ktorého jedného dňa búrka zmietla z paluby a teraz je kráľom černošského kmeňa. Pipi má zvláštne zvyky. Napríklad spí s nohami na vankúši a s hlavou pod pokrývkou.
Pipi má opičku - Pána Galána, koňa Alfréda, kufor plný peňazí a dvoch verných kamarátov - Tommyho a Anniku a s nimi zažije veľké i malé dobrodružstvá - napríklad sa pobije s Benghtem – známym bitkárom v okolí, alebo si zahrá s policajtmi na naháňačku – pričom vylezú dokonca i na strechu. V ďalšej príhode Pipi navštívi školu, ale nakoniec usúdi, že by ju nebavilo chodiť do nej každý deň.
Kniha má celkovo 3 časti:
Pipina charakteristika: Toto dievčatko dnes pozná celý svet. Má dlhé meno - Pipilota Viktuália Roleta Zlatka Pančušisková Efraimová, ale hovorí si krátko: Pipi Dlhá Pančucha. Jej mamička je už anjel a otecko, bývalý námorný kapitán, je teraz pirátskym kráľom - aspoň tak si to o nich Pipi vymyslela. Býva si vo vile Vilôčke s koňom a opičiakom Pánom Galánom. Žije si, ako sa jej páči, lebo jej nik neprikazuje ani neradí. Keď jej zavadzia kôň, vezme ho do náručia a odloží na balkón, keď pozýva na narodeniny svojich kamarátov Aniku a Tomiho, napíše: Úbor: čo chcete, a v škole sa len čuduje. Pani učiteľke pokojne tyká a hoci sa nedohodnú, sľúbi, že sa ešte niekedy príde pozrieť.
Zemiakové hranolčeky

Zemiakové hranolčeky (iné názvy: pomfritky, pommes-frites [výslovnosť: pomfrit]v preklade z  „vyprážané zemiaky“; hovorovo: hranolky) sú ručne, alebo strojovo krájané v charakteristickom tvare malých hranolov, vysmážané kúsky zemiakov, podávané obyčajne ako príloha k inému pokrmu – k vyprážaným jedlám, mäsu, rybám, v niektorých krajinách aj k hamburgeru a párku v rožku, príp. sú servírované samostatne. 
Tento pokrm má pôvod vo Francúzsku, alebo aj v Belgicku. Zemiaky sa pripravujú tak, že sa najprv nakrájajú na rovnomerné prúžky, potom sa sušia a vyprážajú sa v oleji na panvici alebo vo fritovacom hrnci (fritéze). Pri pečenom variante hranolčekov sa používa menej, prípadne žiadny olej. Odborná verejnosť sa vzhľadom na to, že patria k nezdravým potravinám, k hranolčekom stavia kriticky. 
Zemiakové hranolčeky patria do sortimentu predaja v reštauráciách rýchleho občerstvenia (McDonald's, Kentucky Fried Chicken a pod.), sú aj v sortimente ponuky jedál v krčmách a baroch. Často bývajú solené, môžu sa podávať s kečupom, octom, majonézou, paradajkovou omáčkou alebo inými miestnymi špecialitami. Hranolčeky môžu byť významnou súčasťou špecialít, ako sú kanadské poutine, chili cheese fries (špecifický druh chili con carne), alebo na Slovensku ako štandardná príloha k vyprážanému syru s tatárskou omáčkou. Základná surovina na výrobu hranolčekov, zemiaky, môže byť nahradená aj sladkými zemiakmi .
Homologický rad

Homologický rad je usporiadanie organických zlúčenín, ktoré majú podobnú štruktúru (napr. nerozvetvené alkány), podľa stúpajúcich molekulových hmotností. V tomto rade sa každý nasledujúci člen líši od predchádzajúceho o jednu CH2 skupinu. 
Každý homologický rad má svoj homologický vzorec. Homologický vzorec je vyjadrením homologického radu pomocou vzorca. Homologický rad vynašiel chemik Kekulé.
Roatán (ostrov)

Roatán je najväčší z ostrovov departmentu Islas de la Bahía v Hondurase čo je skupina troch hlavných ostrovov (Utila, Roatán a Guanaja) a niekoľkých ďalších menších ostrovčekov neďaleko od severného pobrežia Hondurasu v Karibskom mori. Celková rozloha ostrovov je 261 km². Súostrovie je vyhľadávané ako "turistický raj" turistov zo Strednej Ameriky, USA i Európy. Nachádzajú sa tu rozsiahle morské oblasti s koralovými útesmi využívané potápači, ktoré sú súčasťou Mezoamerického koralového útesu, čo je druhý najväčší a najkrajší koralový útes na svete. Je približne dlhý a maximálna šírka je , pričom sa nachádza od honduraského pobrežia.
Najväčšou obcou a správnym strediskom Islas de la Bahía je mesto Coxen Hole. Je tu medzinárodné letisko a námorný prístav.
Prvými trvalými kolonizátormi ostrova boli okolo roku 1770 Garifunovia. Po nich prišli v roku 1830 Angličania z Kajmaních ostrovov a o niečo neskôr stadiaľ prišli aj oslobodení otroci. Starší obyvatelia dodnes hovoria iba anglicky, hoci úradným jazykom v Hondurase je španielčina. Dnes je jedinou obcou, kde majú Garifunovia väčšinu Punta Gorda. Je zároveň najstaršou obcou, kde žije toto etnikum. 
Asi 15% plochy ostrova je zastavaných, zvyšok tvoria tropické lesy. Pobrežie je piesčité, s nádhernými plážami. Roatán je súčasťou druhého najväčšieho komplexu koralových útesov na svete.
Po väčšinu roka je tu príjemné tropické podnebie s oceánskym vplyvom a priemernou teplotou 27 °C. Zrážky sú zriedkavé a relatívna vlhkosť 25%. Ostrov je celoročne krásne zelený s bujnou vegetáciou aj v období najväčšieho sucha, na čom má aj nesporne zásluhu obrovské podzemné sladkovodné jazero s kvalitnou minerálnou vodou.
Coxen Hole

Coxen Hole alebo Roatán je hlavné mesto rovnomenného ostrova a departmentu Islas de la Bahía v Karibskom mori. Patrí Hondurasu.
Je obchodným a administratívnym strediskom, s medzinárodným letiskom a námorným prístavom.
Langoš (jedlo)

Langoš alebo podplamenník je pôvodom maďarská smažená placka z kysnutého cesta. Langoše sú často podávané potreté cesnakom, cesnakovou šťavou, cesnakovým maslom, či kyslou smotanou a posypané strúhaným syrom, či inými prílohami (lečo, kečup, šunka a pod.). 
Slovo "langoš" pochádza z maďarského výrazu "láng", slovensky plameň; podľa pôvodného spôsobu prípravy, ktorým bolo opekanie placiek v blízkosti plameňov. Hlavnou surovinou na prípravu langošov bolo chlebové cesto. Langoš bol podávaný na raňajky počas dní, keď sa na gazdovstvách piekol chlieb. Podobným spôsobom a z rovnakého cesta sa dodnes pripravujú podpecníky. V súčasnosti sa langoš vyrába pražením na oleji. 
Langoše sú predávané v stánkoch rýchleho občerstvenia (tzv. fast-foodoch). Okrem Maďarska, v Rumunsku a Srbsku, kde je známy pod názvom "languš", je bežný ich predaj na Slovensku, v Česku, v Rakúsku (vo Viedni je populárny v zábavnom parku, v Prátri).
Roatán

Roatán môže byť:
Hošková

Hošková môže byť:
Agama osadná

Agama osadná (lat. "Agama agama") je druh z čeľade agamovité.
Vzhľad.
Samček pripravený na párenie je modrý, s oranžovou hlavou a oranžovými alebo bielymi pruhmi na chvoste. Samičky (aj niektorí samci) sú hnedé, s niekoľkými žltými alebo oranžovými škvrnami. Tieto jaštery merajú asi 30 – , sú veľmi aktívne a majú celý rad poddruhov a farebných variánt.
Rozšírenie.
Agama osadná sa hojne vyskytuje v suchých oblastiach strednej a južnej Afriky, hlavne okolo ľudských obydlí. Žije na zemi a na stenách a sústreďuje sa v kolóniách tvorených jedným dominantným samcom, niekoľkými samicami a ich mláďatami.
Agama kočinčínska

Agama kočinčínska ("Physignathus cocincinus") je druh z čeľade agamovitých.
Vzhľad.
Tento jašter meria až (hlava a trup 20 – ), má svetlo až tmavozelenú farbu s tmavšími pruhmi na chvoste. Za veľkou hlavou má malú krčnú kapsu. Na chrbte a chvoste má hrebeň.
Rozšírenie.
Táto stromová agama žije blízko vodných plôch v tropických dažďových pralesoch juhovýchodnej Ázie.
Agama tŕňoboká

Agama tŕňoboká alebo agama bradatá (lat. "Pogona vitticeps", staršie "Amphibolurus vitticeps") je druh z čeľade agamovitých.
Vzhľad.
Meria 30 – 45 cm (s chvostom zhruba dvakrát toľko). Farba sa rôzni podľa prostredia, najčastejšie je sivá či hnedá, vždy s tmavými znakmi. Po stranách hlavy má dlhé šupinové výrastky, pripomínajúce fúzy. Pod bradou má vzdušný vak ktorý sa v prípade rozrušenia zvieraťa sfarbí do čierna.
Rozšírenie.
Stredná a južná Austrália. Savany, púšte, polopúšte, buš a otvorené lesnaté oblasti. 
Rozmnožovanie.
Samička kladie niekoľkokrát za rok po 15 – 30 (niekedy aj viac) vajec, inkubácia 55 – 75 dní.
Potrava.
Ide o všežravca. Jej potravu v prírode tvorí hmyz, malé hlodavce, jašterice a rastliny. Rôznu zeleninu ale aj malé rybky.
Pichľavec premenlivý

Pichľavec premenlivý alebo pichľavec zelenkavý (lat. "Uromastyx acanthinura") je druh z čeľade agamovité.
Vzhľad.
Pichľavec premenlivý dorastá dĺžky 40 – , má sivohnedú farbu so zelenými, oranžovými alebo žltými škvrnami. Tvar často úplne čiernej hlavy je podobný ako u korytnačky. Telo má zavalité, sploštené so silnými nohami a mohutným chvostom. Na chvoste má pichľavec rady ostnatých šupín usporiadaných do prstencov.
U pichľavca premenlivého sú známe poddruhy "U. a. acanthinura", "U. a. dispar", "U. a. geyri" a "U. a. acanthinurus".
Rozšírenie.
Maroko, Alžírsko, Tunisko, Líbya a Mauritánia, slnečné a teplé púštne a polopúštne oblasti s riedkou vegetáciou a vzácnymi zrážkami. Títo denní jašteri si hrabú hlboké diery v tvrdej pôde. Každý samček má vlastné teritórium o rozsahu niekoľkých hektárov, na ktorom má niekoľko samičiek s vlastnými teritóriami.
Murray Gell-Mann

Murray Gell-Mann (* 15. september 1929, Manhattan, New York, USA† 24. máj 2019, Santa Fe, Nové Mexiko) bol americký fyzik, ktorý za svoju prácu v oblasti elementárnych častíc získal v roku 1969 Nobelovu cenu za fyziku.
Životopis.
Narodil sa v newyorskej štvrti Lower East Side v rodine židovského imigranta z Czernowitz (Ukrajina). Ako pätnásťročný po absolvovaní Kolumbijskej základnej a prípravnej školy nastúpil na Yale University. Bakalársky titul v obore fyzika získal v roku 1948 na Yalovej univerzite, titul PhD. získal v roku 1951 na Massachusetts Institute of Technology. V rokoch 1954 až 1955 pôsobil ako mimoriadny profesor na Columbia University in the City of New York. V rokoch 1955 až 1993 bol profesorom na California Institute of Technology.
Eisnerova ulica

Eisnerova ulica je ulica v Bratislave, v mestskej časti Devínska Nová Ves. Je pomenovaná po českom archeológovi Janovi Eisnerovi (1885 – 1967). 
Ulica prechádza stredom sídliska od vstupu cez tunel až k západnej časti, kde sa rozvetvuje na Istrijskú ulicu a Devínsku cestu. V roku 2006 bola prestavaná a boli vytvorené ostrovčeky pre chodcov.
Kij

Kij bol legendárne knieža Poľanov, zakladateľ Kyjeva a jeho prvý vládca. Podľa legendy uvedenej autorom Povesti dávnych liet Nestorom "„Kij, žijúci v horách okolo dneprovskej rieky spolu so svojimi mladšími bratmi Ščekom a Chorivom a sestrou Lybeď, postavil mesto na pravom brehu rieky Dneper a nazvali ho na počesť mena najstaršieho brata Kija - Kyjev.“"
Na inom mieste však letopisec pripúšťa inú verziu legendy, hoci ju označuje za nepravdepodobnú. Hovorí o tom ako Kij bol prievozníkom na Dnepre. Podľa najviac autoritatívneho uhlu pohľadu, legendy o vzniku Kyjeva sú etymologickými mýtmi, ktoré sa snažia vyvolať vysvetlenie názvov kyjevských miest.
Poľský historik 15. storočia Jan Dlugoš, ktorý sa v širokom aspekte zaoberal a vo svojich dielach používal staroruské letopisy poukazuje na to, že kyjevská dynastia do času Askolda a Dira je priamym potomstvom Kija a jeho bratov.
Šček

Šček bol podľa svedectva ruských letopisov 11. – 12. storočia kniežaťom v kmeňovom zväze Polanov a spoluzakladateľ troch usadlostí, ktoré neskôr utvorili mesto Kyjev. Jeho meno sa pravdepodobne spája s menom jednej kyjevskej hory Ščekavica.
Choriv

Choriv bol podľa legendy brat Kija a Ščeka, zakladateľov Kyjeva. Historici pripúšťajú, že sa jeho meno môže spájať s Lysou Horou, miestom, kde sa nachádza veľký pohanský cintorín. Existuje však aj taká verzia, že tento názov môže označovať kyjevskú horu Jurkovica, ba dokonca ukrajinské mesto Vyšgorod.
Konexie s horou Chorivica v letopisoch neexistujú a neexistujú ani tradície, spájajúce sa s určitou oblasťou, v ktorej Choriv pôsobil.
Lybeď

Lybeď () je legendárna sestra troch bratov Kija, Ščeka a Choriva – zakladateľov Kyjeva.
Legenda o založení Kyjeva nazýva Lybeď nie sestrou ale dcérou kniežaťa.
„"Dievča bolo obdivuhodné ako majské slnko. Zo všetkých svetových strán ku nej prichádzali mladí rytieri, kniežatá a kráľovičovia, aby ju požiadali o ruku, ale ona o svadbe nechcela ani počuť. Rytieri a kráľovičovia sa ju snažili obalamutiť a vraveli jej, že keď sa za nich vydá, dajú jej svojej bohatstvo, ukážu svoju chrabrosť a silu. Všetko však bolo márne. Pytači sa medzi sebou poradili, pokrčili plecami, vysadli na svoje kone a už viac sa nevrátili.
O niekoľko rokov neskôr knieža umrelo. Prekrásny dvorec zdedil ďalší z troch bratov a Lybeď musela zámok opustiť. Za Kyjevom si našla chatrč, a na hore žila sama. Po čase ju však život na samote omrzel a začala dni i noci plakať. Z jej sĺz sa vytvoril potôčik, dnes rieka Lybeď. A hora, kde kňažná žila od toho času až dodnes nosí názov Hora panenstva."“
Na rozdiel od svojich bratov sa Lybeď vyvíja v negatívnom svetle a nie je to v žiadnom prípade náhoda. V tradíciách ukrajinského národa bola Lybeď charakterizovaná ako neverná žena. V reálnom živote v skutočnosti ale nebola staruchou. Podľa Povesti dávnych liet sa vydala za ostrogótskeho kráľa Ermanaricha, ktorý panoval v oblasti dolného toku rieky Dneper. Preto Nestor nehovorí o jej ďalšom výskyte – v skutočnosti však opustila Kyjev. Kráľ ju však obvinil z nevery a bez milosti potrestal. Keď sa to dopočuli jej bratia, rozčúlili sa a v boji proti nemu ho smrteľne poranili.
Hoci je to podivuhodné, ale zo všetkých štyroch osôb, ktoré sa hrdia titulom zakladateľ Kyjeva, sa práve Lybedi ušlo najviac pomenovaní v ukrajinských mestách. Práve po nej sa totiž volajú rôzne ulice, rieky a stanice.
Skellefteå AIK

Skellefteå AIK je švédsky hokejový klub, účastník najvyššej švédskej súťaže v ľadovom hokeji. Bol založený v roku 1921.
Najlepší strelci.
Štatistika 10. najlepších strelcov v histórii klubu. 
Stav k 6. marec 2012 
"Vysvetlivky:" Poz = Pozícia; Z = zápasy; G = Góly; A = Asistencie; B = Body; B/Z = Body na zápas
Užovka Schrenckova

Užovka Schrenckova alebo štíhlovka Schrenckova ("Elaphe schrenckii") je druh z čeľade užovkovité.
Rozšírenie.
Obýva lesy severovýchodnej Číny, Kórey a východnej časti bývalého Sovietskeho zväzu. 
Vzhľad.
Má tmavočiernu (niekedy tmavohnedú) farbu s nepravidelnými žltými, sivými alebo bielymi pruhmi.
Dorastá do dĺžky max. 1,8 m. Výzorom pripomína hadiarku retiazkovú ("Lampropeltis getula").
Iqaluit

Iqaluit je hlavné mesto najsevernejšieho a zároveň najväčšieho kanadského teritória Nunavut. V roku 2006 mal počet obyvateľov 6 184, čím predstavoval 18,1 percentný nárast oproti roku 2001. Je to najmenšie hlavné mesto v Kanade.
Uetersen

Uetersen () je nemecké mesto v kraji Pinneberg v spolkovej krajine Šlezvicko-Holštajnsko. Má 17 865 obyvateľov. Patrí medzi najhustejšie obývané miesta v tejto spolkovej krajine. Od roku 1999 má kvôli vysokej sobášnosti mesto titul "sobášne mesto". V ročnom priemere sa na miestnej matrike uskutoční viac ako 300 sobášov ročne. V meste Uetersen je jeden z najznámejších a s rozlohou najväčší ružový park severného Nemecka.
Hadiarka retiazková

Hadiarka retiazková, alebo štíhlovka retiazková, alebo koralovka retiazková, staršie hadiarka obyčajná ("Lampropeltis getula") je druh hada z čeľade užovkovitých ("Colubridae").
Vzhľad.
Hadiarky retiazkové dorastajú do dĺžky 1,3 - 1,5 m a sú známe predovšetkým tým, že sa živia štrkáčmi, hoci tak činia len zriedka. 
Tento druh má najmenej 7 poddruhov: "L. g. californiae, floridana, getulus, holbrooki, nigritus, niger a splendida", ktoré majú čiernu či hnedú farbu s bielymi alebo žltými pruhmi/škvrnami. Hlavne jedinci druhu L. g. californiae môžu mať výrazne odlišné znaky, a to dokonca v rámci jedného vrhu: sú to žlté alebo biele pozdĺžne aj priečne pruhy na čiernom alebo hnedom podklade.
Ultimate Collection (album Michaela Jacksona)

Ultimate Collection je výberový album amerického speváka Michaela Jacksona, ktorý bol vydaný 16. november 2004.
Počet predaných kópií celosvetovo: 250 000 ks
Hadiarka mexická

Hadiarka mexická alebo štíhlovka mexická ("Lampropeltis mexicana") je druh hada z čeľade užovkovité ("Colubridae").
Hadiarka mexická má rôznofarebné znaky, prevažne však červeno-oranžové pruhy s čiernymi a bielymi okrajmi na sivom podklade. Tento druh je plachší ako ostatní príslušníci tohto rodu a vidno ho zriedkavo. Sú známe asi 4 poddruhy vrátane "L. m. alternata", ktorý sa niekedy považuje za samostatný druh.
Samsung

Samsung () je najväčší juhokórejský konglomerát a jedna z najväčších multimiliardových spoločností na svete v niektorých hlavných priemyselných odvetviach. Je zložená z mnohých mnohonárodných spoločností, ktoré sú všetky navzájom prepojené značkou Samsung, vrátane Samsung Electronics, čo je najväčšia spoločnosť v elektronike, Samsung Heavy Industries, jeden z najväčších výrobcov lodí a Samsung Engineering &amp; Construction, popredná strojárska spoločnosť. Tieto tri spoločnosti tvoria jadro Samsung Group a vyjadrujú aj názov, keďže po kórejsky slovo samsong (čínske znaky 三星) znamená "tri hviezdy". Patrí aj medzi popredné spoločnosti v iných odvetviach na domácom trhu, vrátane financií, chemického, maloobchodného a zábavného priemyslu.
Siemens (podnik)

Siemens AG je najväčšia svetová konglomerátna spoločnosť. Jej medzinárodné vedenie sídli v Berlíne a v Mníchove. Akcie Siemens AG sa obchodujú na frankfurtskej burze a od 12. marca 2001 aj na newyorskej burze.
Založil ho Werner von Siemens v Berlíne 1. októbra 1847. Spoločnosť bola založená na jeho vynáleze telegrafu, ktorý používal strelku na ukazovanie písmen Morseovej abecedy. Spoločnosť Telegraphen-Bauanstalt von Siemens &amp; Halske prevzala jeho továreň 12. októbra.
Celosvetovo zamestnáva Siemens a jeho dcéry 472-tisíc ľudí v 190 krajinách v roku 2006 zaznamenal tržby za 75,4 miliárd eur za fiškálny rok 2005.
Matematická olympiáda

Matematická olympiáda (skratka MO) je predmetová súťaž pre žiakov základných a stredných škôl v riešení rôznych matematických úloh. Hodnotí sa v nej dôkaz, nielen výsledok. V školskom roku sa koná . ročník Matematickej olympiády.
Matematickú olympiádu vyhlasuje Ministerstvo školstva SR v spolupráci s Jednotou slovenských matematikov a fyzikov a Slovenskou komisiou matematickej olympiády. Na jednotlivých školách ju zaisťujú učitelia matematiky. Súčasným predsedom Slovenskej matematickej olympiády je prof. Stanislav Krajči, PhD. Matematická olympiáda sa na Slovensku organizuje každý rok od roku 1950.
Najúspešnejší riešitelia celoštátnych kôl sa zúčastňujú na Medzinárodnej matematickej olympiáde (IMO) a Stredoeurópskej matematickej olympiáde (MEMO).
Kategórie.
Súťažiaci sú v matematickej olympiáde rozdelení do kategórií podľa ročníka základnej alebo strednej školy.
Pre základné školy je určených 5 kategórií označených podľa ročníka: "Z5, Z6, Z7, Z8, Z9".
Pre stredné školy sú určené kategórie "C, B, A"; posledné dva ročníky súťažia spoločne.
Študenti sa môžu zúčastniť aj v kategórii určenej pre vyšší ročník.
Rozdelenie ročníkov na rôznych typoch škôl v šk. roku 2011/2012:
V prípade strednej školy sú kategórie definované podľa počtu rokov zostávajúcich do maturity, takže napr. na trojročnej strednej škole sa prváci môžu zúčastniť kategórie "B", druháci a tretiaci kategórie "A".
Súťažné kolá.
Súťaž má v každom ročníku niekoľko kôl. Prvé je vždy domáce kolo, v ktorom majú žiaci niekoľko mesiacov na vyriešenie 6 úloh. Žiaci ZŠ majú osobitne určený termín na odovzdanie prvých 3 úloh a druhých 3 úloh, žiaci SŠ odovzdávajú všetky úlohy v jednom termíne. Odovzdané úlohy učiteľ matematiky ohodnotí známkou "výborne / dobre / nevyhovel". Ak má žiak aspoň 4 úlohy ohodnotené ako výborné alebo dobré, stáva sa úspešným riešiteľom domáceho kola a môže byť pozvaný do nasledujúceho kola. Tam už musí úlohy riešiť samostatne v stanovenom čase.
V kategóriách "Z5" až "Z9" po domácom kole nasleduje obvodné kolo; v kategórii "Z9" nasleduje ešte krajské kolo.
V kategóriách "C" až "A" po domácom kole nasleduje školské a krajské kolo; v kategórii "A" nasleduje ešte celoštátne kolo.
Z úspešných riešiteľov celoštátneho kola kategórie "A" sa na výberovom sústredení vyberá družstvo Slovenskej republiky na "Medzinárodnú matematickú olympiádu", medzištátne stretnutie s Českom a Poľskom, a na "Stredoeurópsku matematickú olympiádu".
Medzinárodná matematická olympiáda je najstaršia z medzinárodných predmetových olympiád. Koná sa každoročne od roku 1959, s výnimkou roku 1980. Pôvodne sa na nej zúčastňovali iba európske krajiny Varšavskej zmluvy, neskôr sa zapojili aj ostatné krajiny, dnes ich je približne 90. Každá krajina posiela tím 6 súťažiacich. Súťažiaci musia mať menej ako 20 rokov a nesmú študovať na univerzite.
"Stredoeurópska matematická olympiáda" sa koná od roku 2007. Vznikla ako súťaž medzi Rakúskom a Poľskom, neskôr sa zapojili ďalšie krajiny. Každá krajina posiela tím 6 súťažiacich. Súťažiaci sa nemôžu v danom roku zúčastniť na MMO, a v nasledujúcom ročníku musia ešte študovať na strednej škole.
Olympiáda v informatike

Olympiáda v informatike (OI) je predmetová olympiáda pre stredoškolákov, podobne ako Matematická olympiáda a Fyzikálna olympiáda. Olympiáda v informatike má na Slovensku už vyše dvadsaťročnú tradíciu. Jej prvých 21 ročníkov prebehlo ako kategória P Matematickej olympiády.
Úspešní riešitelia OI sú na slovenských univerzitách na vysokoškolské štúdium spravidla prijímaní bez prijímacích pohovorov. Najlepší riešitelia navyše získavajú možnosť zúčastniť sa medzinárodných prípravných sústredení a reprezentovať Slovensko na medzinárodných programátorských súťažiach (IOI a CEOI).
Vyhlasovateľmi OI sú Ministerstvo školstva Slovenskej republiky v garancii a spolupráci so Slovenskou informatickou spoločnosťou a Slovenskou komisiou olympiády z informatiky a v spolupráci s Jednotou slovenských matematikov a fyzikov. Na usporiadaní OI sa podieľajú školy, orgány štátnej správy v školstve, zariadenia pre záujmovú činnosť žiakov (napr. Iuventa) a ďalšie inštitúcie a zariadenia.
Sobášnosť

Sobášnosť je demografický proces, ktorý sleduje sobáše ako hromadný jav.
Medzi hlavné ukazovatele sobášnosti patria:
Výpočet.
Zoznam demografických ukazovateľov sobášnosti a postup pre ich výpočet:
Oskar Troplowitz

Oskar Troplowitz (* 18. január 1863, Gliwice – † 27. apríl 1918, Hamburg) bol nemecký lekárnik, spoluvynálezca krému Nivea.
Životopis.
Pochádzal z bohatej židovskej rodiny. Okolo roku 1870 sa rodina presťahovala do Vroclavu, kde Oskar začal študovať farmáciu. Štúdium však prerušil a prestúpil na filozofickú fakultu do Heidelbergu, na ktorej si roku 1888 urobil doktorát. Na naliehanie rodiny praxoval v lekárni svojho strýka "Gustawa Mankiewicza" v Poznani.
V roku 1890 vďaka finančnej pomoci rodiny nadobudol bankrotujúci farmaceutický ústav "Paula Carla Beiersdorfa". Onedlho rozvinul ústav – vynašiel svoju prvú zubnú pastu ("Pebeco"). Stovky tisíc balení tejto pasty exportoval do Spojených štátov. V roku 1901 mu ďalší úspech priniesol vynález náplasti ("Leukoplast"). V roku 1909 vynašiel tiež ochranný balzám na pery ("Labello"). Najväčším vynálezom Oskara Troplowitza je však univerzálny krém Nivea, ktorý vynašiel v roku 1911.
Oskar Troplowitz zomrel 27. apríla 1918. Príčinou smrti bola mozgová mŕtvica. Pochovali ho v rodinnej hrobke v Hamburgu.
Anna Nicole Smith

Anna Nicole Smith (rod. Vickie Lynn Hogan; * 28. november 1967, Houston, Texas, USA – † 8. február 2007, Hollywood, Florida) bola americká modelka, herečka a televízna osobnosť.
Preslávila sa ako "Playmate", ale najväčšiu pozornosť vzbudil sobáš s miliardárom J. Howardom Marshallom, ktorý zomrel trinásť mesiacov po svadbe vo veku deväťdesiat jeden rokov. Od tej chvíle viedla Anna Nicole Smith súdne spory o majetok s jeho deťmi.
8. februára 2007 ju našli v hotelovej izbe v bezvedomí, lekárom sa už nepodarilo priviesť ju k životu. Zomrela na predávkovanie liekmi
Rowan Atkinson

Rowan Sebastian Atkinson CBE (* 6. január 1955, Consett, Durham, Spojené kráľovstvo) je britský herec, komik a scenárista.
Životopis.
Atkinson sa narodil do farmárskej rodiny. Napriek tomu, že už odmala vynikal talentom rozosmievať ľudí, netúžil stať sa komikom. Chcel povolanie so stálym a istým platom. Po štúdiách na univerzitách v Newcastle a Oxforde sa však jeho herecká kariéra začala rozbiehať. Písal pre divadlo v "Oxforde Playhouse" a uplatnil sa aj ako divadelný komik. V roku 1979 prenikol do televízie ako herec a scenárista v seriáli BBC "Not the Nine O'Clock News". Seriál bol veľmi úspešný a Atkinson vďaka nemu dostal ocenenie British Academy Award a stal sa osobnosťou BBC pre rok 1980. Jeho úspechy pokračovali a zaisťovali mu rast popularity.
Od roku 1990 do roku 2015 bol ženatý so Sunetrou Sastry, s ktorou má dve deti, Lilly a Benjamina. Vlastní dve filmové spoločnosti, "Tiger Television" a "Tiger Aspect Films".
Vpád pasovských

Vpád pasovských, vpád armády arcikniežaťa Leopolda Pasovského – bojovného pasovského biskupa a bratranca cisára Rudolfa II. Habsburského do Čiech. 
So súhlasom cisára vojsko, pôvodne sústredené v Porýní, vpadlo v januári 1611 do Čiech s cieľom napomôcť Rudolfovi k vráteniu mocenských pozicií proti svojmu bratovi Matejovi. Vojsko pritiahlo až k Prahe a v polovici februára obľahlo Pražský hrad. Jeho vyčíňanie prerástlo v bezbrehé rabovanie, čo vyvolalo nevôľu nielen u obyvateľstva, ale i u predstaviteľov českých stavov. Tí na zastavenie vyčíňania vojakov povolali do Prahy Rudolfovho brata Mateja. 
V marci 1611 bol vpád zastavený a jeho účastníci z Čiech vypudení. Výsledkom vpádu bola v apríli 1611 abdikácia cisára Rudolfa II. na českého kráľa a zvolenie Mateja II. za českého kráľa.
Michael Jackson 25th Anniversary of Thriller

Michael Jackson 25th Anniversary of Thriller je výberový album amerického speváka Michaela Jacksona, ktorý bol vydaný 12. februára 2008.
Zoznam skladieb.
Skladby 1-9 sú z albumu "Thriller", skladba 10 z albumu "Thriller Special Edition". 
Vydanie Deluxe Casebook.
Vydanie Deluxe Casebook obsahuje aj:
Žigmund Pauliny-Tóth

Žigmund Pauliny-Tóth ("de Tőre et Tóthmegyer"; pseudonym Vilinský; * 12. máj 1865, Skalica – † 6. marec 1906, Martin) bol slovenský spisovateľ a národohospodár; syn Viliama Pauliny-Tótha; brat Eleny Štefanovičovej, švagor Miloša Štefanoviča, Matúša Dulu, Štefana Hrušovského a Jaroslava Vlčka; manžel Margity Pauliny-Tóthovej, otec Iľju Paulíny-Tótha, Platona Pauliny-Tótha a Jána Paulíny-Tótha.
Životopis.
Narodil sa v rodine Viliama Pauliny-Tótha a jeho manželky Vilhelmíny Tóthovej. Mal sedem súrodencov – dvoch bratov a päť sestier. V rokoch 18711876 študoval v Martine, v rokoch 18761882 na lýceu v Bratislave a v rokoch 18821888 na ekonomickej škole v Prahe. Celý život sa venoval ekonómii – začínal ako úradník, neskôr bol zástupcom riaditeľa a napokon v rokoch 18941906 riaditeľom Tatra banky v Martine. Ako študent sa aktívne venoval národnostným otázkam; bol členom študentského spolku Zora v Bratislave a neskôr i študentského spolku Detvan v Prahe. Podporoval priemyselný rozvoj v Martine a neúspešne sa pokúsil zapojiť i do politiky (kandidoval do uhorského snemu). V rokoch 18821900 sa tiež venoval spevu a herectvu ako člen Slovenského spevokolu a v rokoch 18911903 pôsobil tiež v jeho výbore.
Tvorba.
Svojou literárnou tvorbou sa radí do druhej vlny slovenského realizmu. Publikoval kratšie prózy v Národných novinách, Slovenských pohľadoch a zborníkoch. Písal poviedky, fejtóny, cestopisy, spoločenské prózy, ale taktiež odborné štúdie o priemysle a obchode. V roku 1900 pôsobil ako redaktor v časopise Slovenské pohľady a Národných novín.
Mochov

Mochov () je obec v Česku v okrese Praha-východ v Stredočeskom kraji. 1. januára 2012 tu žilo 1 291 obyvateľov, z toho 632 mužov a 659 žien, pričom priemerný vek v obci bol 38,1 roka (muži 37,8 roka, ženy 38,4 roka).
Mratín

Mratín je obec v Česku v okrese Praha-východ v Stredočeskom kraji. 1. januára 2012 tu žilo 1 245 obyvateľov, z toho 627 mužov a 618 žien, pričom priemerný vek v obci bol 34,8 roka (muži 34,1 roka, ženy 35,4 roka).
Nehvizdy

Nehvizdy () sú obec v Česku v okrese Praha-východ v Stredočeskom kraji. 1. januára 2012 tu žilo 2 077 obyvateľov, z toho 1 027 mužov a 1 050 žien, pričom priemerný vek v obci bol 33,5 roka (muži 33,5 roka, ženy 33,4 roka).
Nový Vestec

Nový Vestec je obec v Česku v okrese Praha-východ v Stredočeskom kraji. 1. januára 2012 tu žilo 394 obyvateľov, z toho 203 mužov a 191 žien, pričom priemerný vek v obci bol 43,3 roka (muži 41,6 roka, ženy 45,1 roka).
Nupaky

Nupaky sú obec v Česku v okrese Praha-východ v Stredočeskom kraji. 1. januára 2012 tu žilo 966 obyvateľov, z toho 472 mužov a 494 žien, pričom priemerný vek v obci bol 31,1 roka (muži 31,1 roka, ženy 31,1 roka).
Odolena Voda

Odolena Voda je mesto v Česku v okrese Praha-východ v Stredočeskom kraji. 1. januára 2012 tu žilo 5 542 obyvateľov, z toho 2 743 mužov a 2 799 žien, pričom priemerný vek v meste bol 38,7 roka (muži 37,8 roka, ženy 39,6 roka).
Ondřejov (okres Praha-východ)

Ondřejov je obec v Česku v okrese Praha-východ v Stredočeskom kraji. 1. januára 2012 tu žilo 1 385 obyvateľov, z toho 687 mužov a 698 žien, pričom priemerný vek v obci bol 39,8 roka (muži 39,6 roka, ženy 40,1 roka).
Na území obce sa nachádza hvezdáreň Ondřejov prevádzkovaná Astronomickým ústavom Akadémie vied Českej republiky.
Panenské Břežany

Panenské Břežany sú obec v Česku v okrese Praha-východ v Stredočeskom kraji. 1. januára 2012 tu žilo 565 obyvateľov, z toho 288 mužov a 277 žien, pričom priemerný vek v obci bol 40,4 roka (muži 38,2 roka, ženy 42,6 roka).
Pětihosty

Pětihosty sú obec v Česku v okrese Praha-východ v Stredočeskom kraji. 1. januára 2012 tu žilo 204 obyvateľov, z toho 110 mužov a 94 žien, pričom priemerný vek v obci bol 32,3 roka (muži 30,8 roka, ženy 34,1 roka).
Petříkov (okres Praha-východ)

Petříkov je obec v Česku v okrese Praha-východ v Stredočeskom kraji. 1. januára 2012 tu žilo 467 obyvateľov, z toho 240 mužov a 227 žien, pričom priemerný vek v obci bol 39,4 roka (muži 39,3 roka, ženy 39,5 roka).
Podolanka

Podolanka je obec v Česku v okrese Praha-východ v Stredočeskom kraji. 1. januára 2012 tu žilo 542 obyvateľov, z toho 268 mužov a 274 žien, pričom priemerný vek v obci bol 41,6 roka (muži 40,2 roka, ženy 43,0 roka).
Polerady (okres Praha-východ)

Polerady sú obec v Česku v okrese Praha-východ v Stredočeskom kraji. 1. januára 2012 tu žilo 222 obyvateľov, z toho 101 mužov a 121 žien, pričom priemerný vek v obci bol 35,9 roka (muži 36,8 roka, ženy 35,2 roka).
Popovičky

Popovičky sú obec v Česku v okrese Praha-východ v Stredočeskom kraji. 1. januára 2012 tu žilo 323 obyvateľov, z toho 156 mužov a 167 žien, pričom priemerný vek v obci bol 33,9 roka (muži 32,3 roka, ženy 35,5 roka).
Postřižín

Postřižín je obec v Česku v okrese Praha-východ v Stredočeskom kraji. 1. januára 2012 tu žilo 809 obyvateľov, z toho 387 mužov a 422 žien, pričom priemerný vek v obci bol 33,8 roka (muži 34,1 roka, ženy 33,6 roka).